ការសំភាសន៍របស់អ៊ុំស្រី"​ គី​ ពៅ "

ក ៖ អ្នកសំភាសន៏មានឈ្មោះថាកញ្ញា ​"អ៊ុំ កន្និកា" , ខ ៖ អ្នកដែលត្រូវគេសំភាសន៏មានឈ្មោះថាអ៊ុំស្រី" គី ពៅ "

​​​​ គ ៖ អ្នកចូលរួមក្នុងការសំភាសន៏" កូនរបស់គាត់ "

 ​ ជាដំបូងខ្ញុំសូមថ្លែងអំណរគុណដល់អ៊ុំស្រីដែលបានអនុញ្ញាតអោយនាងខ្ញុំធ្វើការសំភាសន៍អ៊ុំស្រីទាក់ទងទៅនិងជីវប្រវត្រិរបស់អ៊ុំស្រីផ្ទាល់ផងដែរហើយការសំភាសន៍មួយនេះគឺធ្វើឡើងដោយសាលាសកលវិទ្យាល័យ​"ប៊ីវ៉ាយយូ"​ (BYU)​ ដោយសារតែសាលារបស់យើងមានគោលបំណងចង់ថែរក្សានូវជីវប្រវត្តិរបស់អ៊ុំទុកសំរាប់កូនចៅជំនាន់ក្រោយអោយគេបានដឹងលឺនិងទទួលបានបទពិសោធន៍ល្អៗពីខ្សែជីវិតរបស់អ៊ុំផងដែរហើយបន្ទាប់ពីការបញ្ចប់នូវការសំភាសន៍មួយនេះពួកយើងក៏សុំការអនុញ្ញាតពីអ៊ុំដើម្បីដាក់សំលេងរបស់អ៊ុំនិងចូលទៅក្នុងគេហទំព័ររបស់សាលាយើងដែលមានឈ្មោះថា​ www.cambodia.noralhistories@by.edu ផងដែរហើយខ្ញុំជាអ្នកសំភាសន៍គឺឈ្មោះ​ អ៊ុំ​ កន្និកាហើយកាលបរិច្ឆេគគឺនៅថ្ងៃទី៩​ ខែមីនា​ ឆ្នាំ២០១៨​ ហើយទីកន្លែងគឺនៅភូមិ​ ​វាល​ ឃុំ​ ច្រៀវ​ ស្រុក​ សៀមរាប​ ខេត្តសៀមរាបផងដែរ​ ហើយយើងនិងទៅជួបគាត់ទាំងអស់គ្នា........!

ក៖​ ជំរាបសួរអ៊ុំស្រី....!

ខ៖​ (សើច).....!

ក៖ តើអ៊ុំស្រីដូចថាមានឈ្មោះអ្វីដែរ?

ខ៖​ ឈ្មោះ​ ពៅ.....! (សើច)

ក៖​ ឈ្មោះ​ ពៅ​ តែម្តងអ្ហោះអ៊ុំស្រី?

ខ៖​ ឈ្មោះ​ គី​ ពៅ.....!

ក៖​ គី​ ពៅ.....? អញ្ចឹងត្រកូលរបស់អ៊ុំគឺ​ ពៅណោះអ៊ុំណោះ?

ខ៖​ ចា៎.....!

ក៖​ ហើយឈ្មោះរបស់អ៊ុំ គឺ​ ពៅ.....?

ខ៖​ ចា៎.........!

ក៖​ ឈ្មោះ​ ពៅ​ ឈ្មោះពិរោះអ្ហឺណា៎អ៊ុំ?

ខ៖​ អូយ......មិនដឹងជាពិរោះអី....!

ក៖​ (សើច)​ ចុះអ៊ុំមានឈ្មោះហៅក្រៅដែលថាអ្នកជិតខាងគេដាក់អោយគេធ្លាប់ហៅយាយអីយាយអីអញ្ចឹងអ្ហាស?

ខ៖​ អត់មានទេ....!

ក៖​ អ៎....អត់មានទេ!

គ៖​ គេហៅគាត់តែ​ យាយពៅ​ យាយពៅ!

ក៖​ យាយ​ ពៅ.....! ឈ្មោះតែមួយនេះឯង?

ខ៖​ ឈ្មោះក្នុងសៀវភៅគ្រួសារគឺតែមួយដូចគ្នា!

ក៖​ ចា៎....ចុះដូចពីនៅក្មេងអ៊ុំមានធ្លាប់ឪពុកម្តាយដាក់រហ័សនាមថាកូនឈ្មោះអីអញ្ចឹងអ្ហាស! ដូចញ៉ុមអញ្ចឹងកាលពីទូចដាក់រហ័សនាមថាក្រញ៉ាញ់អីអញ្ចឹងឬទៅដោយសារសក់របស់ខ្ញុំរួញៗអ្ហាស! អញ្ចឹងតើអ៊ុំមានទេរហ័សនាមបែបនិងទេ?

ខ៖​ អត់....!

ក៖​ អត់មានទេណោះអ៊ុំណោះ? ឈ្មោះតែមួយនេះឯង?

ខ៖​ តែមួយនេះឯង.....!

ក៖​ អ៎......សម័យពីដើមយើងអត់សូវមានឈ្មោះហៅរញ៉េរញ៉ៃដូចសម័សខ្ញុំទេអ្ហោះអ៊ុំ? ខុះដូចជាអាយុរបស់អ៊ុំវិញតើអ៊ុំមានអាយុប៉ុន្មានហើយអ៊ុំ...?

ខ៖​ សែសិបប្រាំបួន.....!

ក៖​ អ៊ុំមានអាយុ​ សែសិបប្រាំបួនឆ្នាំហើយ....តើអ៊ុំចាំទេថាអ៊ុំកើតនៅក្នុងឆ្នាំណាខែណាថ្ងៃណាផងដែរ?

ខ៖​ ក៏ដែលចាំម៉ាក់តិចទេ.....វង្វេងអស់ហើយ!

ក៖​ អូយ....អ៊ុំភ្លេចអស់ហើយ....ឆ្នាំក៏អត់ចាំដែរណោះអ៊ុំ?

ខ៖​ ទាល់តែមើលសៀវភៅគ្រួសារបានដឹង....!

ក៖​ អញ្ចឹងឆ្នាំខ្មែរអ៊ុំអាចចាំទេ?

ខ៖​ អ៎.....! ឆ្នាំខ្មែរចាំខ្លះ!

ក៖​ ឆ្នាំខ្មែរដូចជា​ ជូត​ ឆ្លូវ​ ខាលីអ្ហាស? កើតឆ្នាំណាដែរ?

ខ៖​ ចាំ....កើតដឹងតាខែឆ្នាំដែរកើតណាស់លោកគ្រូបើថ្ងៃអត់ដឹងទេ....!

ក៖​ ចា៎....អ៎ថ្ងៃអត់ថ្ងៃអត់ចាំទេចា៎អ៊ុំអាចប្រាប់តែខែខ្មែរនិងឆ្នាំខ្មែរក៏បានដែរ!

ខ៖​ កើតឆ្នាំ....(សើច)ឆ្នាំចរ....!

ក៖​ ឆ្នាំចរណោះអ៊ុំណោះ? ចុះខែវិញ?

ខ៖​ ខែភទ្របទ....!

ក៖​ ខែ​ ភទ្របទ....អញ្ចឹងអ៊ុំចាំតែខែខ្មែរឆ្នាំខ្មែរទេ?

ខ៖​ ចា៎.....!

ក៖​ ចា៎....ចុះទីកន្លែងកំណើតវិញតើអ៊ុំចាំទេថាអ៊ុំកើតនៅទីណាដែរ?

ខ៖​ កើតនៅទីនេះឯង....!

ក៖​ ម្តុំនិងគេហៅអីគេដែរអ៊ុំ?

ខ៖​ ម្តុំនិងភូមិ​ វាល​ ឃុំ​ ច្រៀវ​ .....

ក៖​ ភូមិ​ វាល​ ឃុំ​ ច្រៀវ​ ស្រុក​ សៀមរាប​ ខេត្ត​ សៀមរាប....?

ខ៖​ និងឯង.....!

ក៖​ អ៎ចា៎....អញ្ចឹងតើដូចជាសាច់សាលោហតដែរថាតពីជីដូនជីតាម៉ោគឺនៅទីនេះម៉ោរហូតឬក៏បងទើបនិងផ្លាស់ប្តូរម៉ោទេ?

ខ៖​ ពី....ពីអង្កាលខ្ញុំមិនទាន់កើតម៉ែខ្ញុំគាត់នៅបទជ្វៀ.....បទជ្វៀយើងស្ពាននាគនិង...

ក៖​ ចា៎....!

ខ៖​ ដល់ពេលចូលស្រុកម៉ោ...បែកបាក់គ្នាជំនាន់អាពតម៉ោ.....គឺមកនៅទីនេះ!

ក៖​ អញ្ចឹងអ៊ុំមកនៅតាំងពីឆ្នាំមួយពាន់ប្រាំបួនរយជិតសិបប្រាំបួនអ្ហោះអ៊ុំ?

ខ៖​ ចា៎....នៅនិយាយរួមទៅនៅតាំងពីស្រុកកំណើតដូនតារហូតម៉ោ! តែកាលយើងជំនាន់អាពតម៉ោយើងចេះតែជំលៀសទៅណា៎....!

ក៖​ ជំលៀសទៅឆ្ងាយ......តែម៉ោវិញ?

ខ៖​ និងហើយ....ក៏យើងម៉ោវិញនៅកន្លែងយើងវិញម៉ោណា៎ស!

ក៖​ អ៎...ចា៎ល្អមែបទែនអញ្ចឹងទីកន្លែងនេះអីរស់នៅសុខសប្បាយទេណោះអ៊ុំណោះ?

ខ៖​ ទេមានអីធម្មតា....!

ក៖​ អញ្ចឹងទីនេះមានសុខសុវត្តិភាពធម្មតាអត់មាន...មានសំបូរចោរអីអត់មានទេ?

ខ៖​ នៅឯណេះគ្មានចោរទេ.....ម៉ូតូដាក់តែក្រោមនេះអ្ហោសប៉ិនមិនដែលមានចោរលក់ទេ! មិនដែរមានបន្ទប់បន្ទីងឯណាដាក់បួនប្រាំៗម៉ូតូក៏ដាក់ចោលទៅ.......!

ក៖​ មិនមានចោរឯណា៎ទេម្តុំនេះ! ដោយសារមាន....គេហៅថាអ្នកគ្រប់គ្រងក្អមានសន្តិសុខសន្តិភាពអញ្ចឹងទៅអត់សូវមានចោរណាហ៊ានដើរចូលទេណោះអ៊ុំណោះ? ចុះដូចជាអ៊ុំស្រីវិញមានបងប្អូនបង្កើតប៉ុន្មានអ្នកដែរអ៊ុំ?

ខ៖​ នៅសល់....នៅសល់ប៉ុន្មាននាក់អញ្ចេះមើស​ មួយពីរបីនាក់បួននាក់!

ក៖​ បួននាក់អឺណោះអ៊ុំ?

ខ៖​ ចា៎....!

ក៖​ ចុះអ្នកឯទៀតនិងគាត់ទៅណាដែរ?

ខ៖​ ពួកគាត់ស្លាប់.....!

ក៖​ ស្លាប់អស់ប៉ុន្មានដែរអ៊ុំ?

ខ៖​ ស្លាប់អស់ប៉ុន្មានអញ្ចេះ...? មើសស្លាប់ជំនាន់អាពតស្លាប់អស់ពីរ.....ពេលចូលស្រុកទើបនិងស្លាប់មើសទើបបួនប្រាំឆ្នាំនេះអស់ពីរនាក់ទៀត.....!

ក៖​ អ៎....ចា៎អញ្ចឹងគាត់ស្លាប់ដោយសារជំងឺអ្ហោះ?

ខ៖​ ចា៎...ស្លាប់ដោយសារជំងឺ.....!

ក៖​ អ៎.......!

ខ៖​ ជំងឺលើសឈាម.....!

ក៖​ គាត់លើសឈាម....តែគាត់មានធ្វើទុក្ខអីខ្លះទេ?

ខ៖​ អត់ផង....តែគាត់ដើរទៅដូចជំពប់ជើងទៅដួលទៅដូចថាជំពប់ជើងទៅក៏ទៅស្លឹប.....រហូត!

ក៖​ អញ្ចឹងគាត់ស្លាប់បណ្តោយ.....!

ខ៖​ ចា៎....ទៅពេទ្យដល់ពេទ្យក៏ងាប់!

ក៖​ ចុះមានអ្នកណាដែរស្លាប់ជំនាន់អាពតទេអ៊ុំ?

ខ៖​ បងខ្ញុំងាប់ពីរ......

ក៖​ គេយកវ៉ៃចោលអ្ហោះអ្ហ៎អ៊ុំក៏ជំងឺ....?

ខ៖​ បាត់ខ្លួនមិនដឹងថាគាត់នៅទីណា....ក្មួយ!

ក៖​ អ៎ចា៎.....បាត់ខ្លួននិងឈ្មោះអីខ្លះអ៊ុំ?

ខ៖​ ឈ្មោះ....ឈ្មោះវាមានពីរឈ្មោះកឿន.....ហើយទៅឈ្មោះអីមួយទៀតទេ....

ក៖​ មិនដឹងឈ្មោះអីទេ...!

ខ៖​ ម៉ែបានគាត់ចាំ.....តែខ្ញុំអត់ចាំទេ!

ក៖​ អ៎...ដឹងតែគាត់ថាបានបែកគ្នាពេលជំលៀសមកវិញអឺណោះអ៊ុំណោះ?

ខ៖​ ចា៎...តែរូបថតក៏គ្មាន!

ក៖​ អ៎អញ្ចឹងអ៊ុំបាត់បងប្អូនមួយនាក់....?

ខ៖​ និងហើយមួយទៀតឈឺ....

ក៖​ អ៎ឈឺស្លាប់.....! ដោយសារសម័យអាពតនិងអត់សូវមានថ្នាំព្យាបាលបង្ការអីណោះអ៊ុំណោះ?

ខ៖​ អត់ទេ.....! ដូចថាយើងត្រូវដូចថាយើងវាកើតអាជំងឺទាចទឹកទៅណា៎ស....

ក៖​ ចា៎....អ៎!

ខ៖​ គាត់ធំពោះ......!

ក៖​ អញ្ចឹងមិនដឹងព្យាបាលយ៉ាងមិចដែរនិងអ្ហាសអ៊ុំ!

ខ៖​ នោះឯង.....អញ្ចឹងទៅវាដូចកើតលឿងអញ្ចឹងឯង......

ក៖​ អញ្ចឹងតើអ៊ុំជាកូនទីប៉ុន្មានដែរក្នុងគ្រួសារអ៊ុំ?

ខ៖​ ខ្ញុំកូនទីប៉ុន្មានដែរទេ.....ម៉ែខ្ញុំកូនច្រើនណាស់!

ក៖​ អ៊ុំអាចរាប់ត្រួសៗ.....!

ខ៖​ គាត់កូនឡើងដប់ពីរនាក់ណ៎.....

ក៖​ អូ....អញ្ចឹងអ្ហោះអ៊ុំ! កូនដប់ពីរនាក់!

ខ៖​ ចា៎.....ប៉ុន្តែពួកគាត់ភាគច្រើនស្លាប់អ្ហោះអ៊ុំ?

ខ៖​ ចា៎....បងៗងាប់អស់ហើយ...!

ក៖​ អញ្ចឹងអ៊ុំអត់ដឹងថាអ៊ុំជាកូនទីប៉ុន្មានទេ?

ខ៖​ ទេមើសនៅ....នៅបងប្រុសខ្ញុំមួយរួចនៅអាមួយទៀតនោះដែរធ្វើការនៅក្នុងខេត្តនោះមួយទៀត....ប្អូនស្រីនោះនៅផ្ទះថ្មធំនួក....នោះឯងបងប្អូនបួននាក់...!

ក៖​ ស្រីប៉ុន្មានប្រុសប៉ុន្មានអ៊ុំ?

ខ៖​ ប្រុសពីរស្រីពីរ.....!

ក៖​ អូ...ចា៎ក្រៅពីនិងដឹងថាបាត់ខ្លួនអស់ហើយ....!

ខ៖​ ទៅវិញបាត់អស់ហើយ.....!

ក៖​ អញ្ចឹងតើអ៊ុំអាចនៅចាំឈ្មោះអ្នកដែលបានស្លាប់និងបាត់ខ្លួននិងទេ?

ខ៖​ ដែលស្លាប់និងឈ្មោះ​ សាកន.....!

ក៖​ សាកន.......?

ខ៖​ នោះឯង....!

ក៖​ គាត់ដែលស្លាប់នៅជំនាន់អាពត....?

ខ៖​ ចា៎....!

ក៖​ ចុះអ្នកឯទៀតអ្ហោះអ៊ុំ?

ខ៖​ ឈ្មោះ​ ហឿន....!

ក៖​ ឈ្មោះ​ ហឿន......!

ខ៖​ ឈ្មោះ​ ប៉ោង....

ក៖​ ប៉ោង....?

ខ៖​ នោះឯង.....!

ក៖​ សុទ្ធតែអ្នកស្លាប់ណោះអ៊ុំណោះ?

ខ៖​ ចា៎.....!

ក៖​ ចា៎....ចុះអ្នកបាត់ខ្លួនអ្ហោះអ៊ុំគាត់មានឈ្មោះអីដែរ?

ខ៖​ អ៊ូ.....ខ្ញុំមិនស្គាល់បងប្អូនម៉ែទេ!

ក៖​ កូន....!

ខ៖​ អកអោះ.....កូនម៉ែ....!

ក៖​ កូនអ៊ុំច្រើនៗ....កូនអ៊ុំស្រីម្តាយអ៊ុំកូនគាត់ច្រើន!

ខ៖​ កូន​គាត់ច្រើន​តែម្តាយខ្ញុំ......ព្រោះខ្ញុំធំដឹងក្តីម៉ោគាត់ថាកូនគាត់ដប់ពីរប៉ុន្តែថាមិនបានរស់ទាំងអស់ទេ!

ក៖​ ចា៎....!

ខ៖​ ធំតាដែលអោយម្តាយឃើញ...មើសប៉ុន្មានអញ្ចេះ....មើលរាប់នៅអ៊ុំហីង.....រាប់តាំងអាងាប់អាអុយអ្ហោះ?

ក៖​ ចា៎....!

ខ៖​ រាប់តាំង....អ៊ុំ​ ហីង....អ៊ុំហឿន...អ៊ុំប៉ោង...សាកន​ ណាកឿន​ អ៊ុំ​ ងិក​

គ៖​ អ៊ុំដឿ.....!

ខ៖​ អ៊ុំដឿ​ ខ្ញុំ អ៊ុំ​ ប៉ោត​ នៅបងប្អូនប្រាំបួននាក់...រស់!

ក៖​ អញ្ចឹងអ៊ុំជាកូនទីប្រាំបីអ្ហោះអ៊ុំ?

ខ៖​ មិនដឹងកូនទីប៉ុន្មានទេ?

ក៖​ ចា៎....! តែអ៊ុំនៅតែចាំឈ្មោះពួកគាត់ណេះអ៊ុំណេះ?

ខ៖​ ចា៎....!

ក៖​ អញ្ចឹងអ៊ុំកើតទាន់បងប្អូនណាហើយកើតមិនទាន់បងប្អូនណាឬក៏អ៊ុំនៅក្មេងពេកអីអញ្ចឹងអ្ហាសណោះអ៊ុំ?

ខ៖​ ទាន់បងខ្ញុំដែរ....បាត់ខ្លួននិង! ពេលនិងខ្ញុំធំហើយ....ខ្ញុំធំដឹងតាស្គាល់បងខ្ញុំ......។

ក៖​ អ៊ុំធំដឹងក្តី....! អ៊ុំនៅចាំមុខរបស់គាត់ទេ...?

ខ៖​ ប៉ុន្តែជំនាន់នុងជំនាន់​ លន់នល់គាត់ម៉ោម្តង!

ក៖​ គាត់ម៉ោរកអ៊ុំអ្ហោះ.....គាត់ម៉ោរកជាលក្ខណ:...?

ខ៖​ ម៉ោ...(យំ)​ គាត់ថាបើឃើញម៉ោរស់បើអត់ឃើញម៉ោគាត់ងាប់......។

ក៖​ ផ្តាំអ៊ុំណោះអ៊ុំ​ ថាបើឃើញម៉ោរស់ហើយតែបើអត់ឃើញម៉ោគាត់ស្លាប់ហើយ......ហើយឥលូវអ៊ុំអត់ឃើញគាត់ម៉ោមែន?

ខ៖​ អត់....! អញ្ចឹងមានន័យថាគាត់......

ខ៖​ អូ....គ្រួសារខ្ញុំពិបាកអ្ហាស!

ក៖​ ចា៎....អ៊ុំឆ្លងកាត់ច្រើន!

ខ៖​ ម៉ែក៏ពិបាក.....ឪខ្ញក៏ពិបាកជំនាន់អាពតបែកបាក់គ្នាខ្ញុំនៅរស់នៅជាមួយឪ....ម៉ែគេចាប់ដាក់គុក!

ក៖​ គេចាប់ម៉ែដាក់គុកទៀត...! អញ្ចឹងអ៊ុំស្រីគាត់ជាប់នៅគុកទួលស្លែងអ្ហោះ?

ខ៖​ នោះឯង....!

ក៖​ អ៎.....អញ្ចឹង!

ខ៖​ កូនគាត់ក៏បែកបាក់ពេញវាល!

ក៖​ តើហេតុអីបានជាគេចាប់អ៊ុំស្រីដាក់ក្នុងគុកទួលស្លែងដែរ....អ៊ុំដឹងទេ?

ខ​ គេថាយើងនេះ....ទុកលាក់....ដូចថាយើងនិងចានឆ្នាំងអុយរបស់របរយើងប្រើប្រាស់អញ្ចេះក៏យើងមិនបានទៅយកទៅដាក់រួម...ដាក់សហករណ៍ណា៎ៗយើងគាត់ដូចថាយើងមាន់អន្លុងយើំលាក់តងៅន្តូងទៅអីចោលទៅដល់ពេលគេទៅគេឆែកគេអុយគេឃើញទៅគេក៏សាងយើង....។

ក៖​ ចា៎....!

ខ៖​ ពិបាករស់នៅណាស់.....!

ក៖​ អ៊ុំអាណិតម្តាយអ៊ុំអ្ហាសណេះអ៊ុំណេះ? អញ្ចឹងអ៊ុំគិតថាម្តាយអ៊ុំស្លាប់នៅក្នុងគុកទួលស្លែងនិងឬក៏អត់?

ខ៖​ អត់ទេមិនមែនទេម៉ែខ្ញុំមានមិត្តគេរំដោះម៉ោ....

ក៖​ អ៎.....!

ខ៖​ រំដម៉ោបាន.....ប្រហែលបីឆ្នាំ! គេយកឪខ្ញុំទៅម្តង....ឪខ្ញុំគេស្នើរដាក់ឡានអាគ្រប់ធាងដូង....ទៅក៏ម៉ែរស់ក៏ងាប់ទ! ម៉ែជាប់គុកមិនងាប់....ងាប់ឪ!

ក៖​ ចា៎ចុះប៉ារបស់អ៊ុំគាត់ធ្វើអីដែរបានជាគេយកគាត់ទៅកសាង?

ខ៖​ គាត់ធ្វើផ្ទះគំរូ....!

ក៖​ គាត់លួចសាងសង់ផ្ទះអ្ហោះ?

ខ៖​ គាត់ធ្វើ....គេជួលគាត់គេ...ដូចថាគេអោយយើងធ្វើផ្ទះគំរូទៅណាស់ដោយសារតែគាត់ជាង.....ធ្វើតាមដូចថាអោយដូចៗគ្នាទៅរាប់រយខ្នង!

ក​៖​ អាពតអ្នកអោយ...អ្នកបញ្ជាអោយធ្វើអ្ហោះ!

ខ៖​ ចា៎....គាត់ធ្វើអញ្ចេះឯង!

ក៖​ ចុះគាត់អ្នកចេញមុខធ្វើ....!

ខ៖​ ចុះជាងគ្រប់តែគ្នានោះឯង....អ្នកចេះជាង...!

ក៖​ ចា៎....!

ខ៖​ ធ្វើ! មានការងារអុយគេថាដូថាអ្នកណាចេះជាងចេះអុយក៏គេចាត់ចែងអោយទៅអោយធ្វើផ្ទះគំរូអោយដូចៗគ្នា!

ក៖​ ចា៎....យល់ហើយអ៊ុំ! ចុះហេតុអីបានសម្លាប់គាត់ដែរបើប្រើគាត់ហើយ?

ខ៖​ គេថាយើងមិនទាន់ចេះទេ..គេចង់អោយយើងរៀនបំប៉ន! បំពេអោយគ្រប់អោយចេះអោយច្បាស់ជាងនេះ....ដល់យកទៅថាអោយរៀនដ៏មិនអោយរៀនក៏ចងដាក់ឡានម៉ាឡានឪខ្ញុំចេញទៅលិចហើយ....!

ក៖​ ចា៎....ចង់និយាយថានៅពេលដែលប្រើយើងធ្វើផ្ទះនិងហើយបានគេយកយើងទៅសម្លាប់ចោលអ្ហោះអ៊ុំ?

ខ៖​ ធ្វើមិនទាន់រួចទេ.....តែគេអោយទៅប្រជុំ...គេដើរប្រាប់តាមផ្ទះ!

ក៖​ គេចង់សម្លាប់និងអ្ហាសអ៊ុំ!

ខ៖​ គេដើរប្រាប់តាមផ្ទះអើណា៎...គេប្រាប់ថាអោយមិត្តទៅប្រជុំ!

ក៖​ អ៎....!

ខ៖​ គេថាមិត្តទៅប្រជុំគេបើកធ្វើអង្គប៊ឺទិញ.....!

ក៖​ ចា៎....!

ខ៖​ តែឪខ្ញុំគាត់ដឹងហើយ....តែគាត់នៅតែចង់ទៅ!

ក៖​ គាត់ដឹងថានិងអញ្ចឹងណោះអ៊ុំណោះ?

ខ៖​ ចា៎......។

ក៖​ តែគាត់នៅតែសង្ស័យថាញ្ចឹងមែនឬក៏មិនមែនគាត់ទៅអោយអស់ចិត្តគាត់...ចា៎តែ!

ខ៖​ បើទៅកុំយកអាខ្សែអន្រឹងអាអញ្ចេះៗទៅដាក់អាខ្សែលីឡុងយើងចងក្របីធម្មតាតែដាកលទៅគេចងគាត់ហើយ....គាត់ដាក់ខ្សែអន្រឹងទៅក៏គេចងគាត់....តែគាត់ដឹងហើយយើងហាមឃាត់មិនអោយគាត់ទៅអោយគាត់រត់រំដោះមកស្រុកនេះទៀតែគាត់មិនម៉ោ....។

ក៖​ ចា៎....អញ្ចឹងគាត់ស្លាប់តាំងពីពេលនិងអញ្ចឹងកាលនិងអ៊ុំអាយុប៉ុន្មានបានអ៊ុំអាចចាំរឿងច្រើនអ៊ុំ?

ខ៖​ អូយ...មិនដឹងប៉ុន្មានតេស.......។

ក៖​ ដប់ឆ្នាំជាងអ្ហេដឹងអ៊ុំ?

ខ៖​ ពេលនិងធំដែរ....។

ក៖​ អ៊ុំអាចដឹងក្តីហើយពេលនិងអ្ហោះ! អញ្ចឹងអ៊ុំអាចដឹងរឿងរ៉ាវ....។

ខ៖​ ខ្ញុំកើតអើ...នៅកន្លែងកុមារមណ្ឌលកុមារ...គេយកទៅដាក់កុមារ.....គេដាក់កុមារ! កុមារក៏ចល័តដែរគេអោយដាំដំឡូងកាប់ដីរើសនិងកាប់ស្មៅធ្វើទាំងអស់នៅតាមសហករ៍....អូសអ៊ុំមិនបាននៅជាមួយម៉ែផង!

ក៖​ គេតម្រូវអោយចាកចេញពីម្តាយអ្ហោះអ៊ុំអ្ហោះអត់អោយនជាមួយគ្នាទេ?

ខ៖​ អើ....គេអត់អោយនៅទេ! គេអោយរស់នៅផ្សេងៗគ្នា...។.

ក៖​ អញ្ចឹងអ៊ុំអត់សូវទទលបានភាពកក់ក្តៅពីឪពុកម្តាយទេ...?

ខ៖​ ធ្វើមិចនិងបានបើម៉ែឪសុទ្ធតែនៅឆ្ងាយនិងម៉ែឪនៅផ្សេងកូននៅផ្សឹង!

ក៖​ ចា៎....កាលនិងមិនមែនទាមទារភាពកក់ក្តៅទេគឺទាមទារជីវិតរស់មែនទេអ៊ុំគេមិនសម្លាប់ចោលវាសំណាងធំហើយណោះអ៊ុំណោះ? អញ្ចឹងឪពុកអ៊ុំបានស្លាប់! ហើយម្តាយរបស់អ៊ុំបានរួចម៉ោ....ផុតពីគុកនិងម៉ោតែពេលម្តាយអ៊ុំម៉ោគាត់មានប្រាប់អ៊ុំថាក្នុងគុកមិចៗទេអ៊ុំ?

ខ៖គាត់ថាពិបាកដែរប៉ុន្តែបានមិត្តគេរំដោះដូចថាគេស្គាល់យើងគាត់ស្គាល់គ្នាទៅគេអាណិតទៅណា៎....

ក៖​ ទៅគេជួយយើងអឺណេះអ៊ុំណេះ?

ខ៖​ ចា៎....!

ក៖​ គេលួចលាក់ការអោយយើងចេអ្ហាស!

ខ៖​ លាក់ការទៅគេខ្សឹបខ្សៀវរំដោះម៉ោ....កុំអីគាត់ស្លាប់ដូចតែគ្នា!

ក៖​ អូយអ៊ុំអើយអ៊ុំអត់ទាន់ទៅមើលនៅក្នុងគុកទួលស្លែងទេគេធ្វើទុក្ខវេទនាណាស់សំណាងហើយអ៊ុំស្រីគាត់ចេញម៉ោរួចនោះអញ្ចឹងបានថា....!

ខ៖​ យើងវាគ្រាន់តាចង់និយាយថាឃើញថាគាត់បានតែនៅខាងក្រៅគុកងងឹតមិនបានចូលទៅដល់ក្នុងផងងងឹតឆឹងបើថាដូថាយើងអញ្ចេះគ្មានទៅនៅទេគេអោយគាត់ដាំបាយទៅធ្វើម្ហូបទៅ!

ក៖​ អញ្ចឹងគាត់អត់សូវវេទនាអីទេ?

ខ៖​ គាត់បានកូនទៅមួយផង.....!

ក៖​ កូនទីប៉ុន្មានទៅជាមួយគាត់....?

ខ​៖​ កូនពៅ...ទៅមួយ!

ក៖​ អ៎....បានកូនពៅទៅមួយ.....។

ខ៖​ ទៅក៏បានរាសីកូននោះវាឡើងផងទៅគេស្រលាញ់កូននោះទៅគេអត់អោយម៉ែនោះនៅក្នុងគុកអ្ហេ....!

ក៖​ អឺ.....ទៅអញ្ចឹងទៅ......។

ខ៖​ ប្អូនពៅនោះសស្កូសស្អាតទៅគាត់ទូលទៅគេស្រណោះថាអូសស្រលាញ់កូនគេហើយអោយកូនគេនៅក្រៅផងទៅ! បានត្រូវ....។

ក៖​ អ៎...គេស្រលាញ់បែបមិចគេស្រលាញ់បែបយកជាគូឬក៏មិចអ៊ុំ?

ខ៖​ អត់ទេកូនងា​ កូនទូចញ៉េបនិង....!

ក​៖​ អ៎.....អញ្ចឹង!

ខ៖​ ជិះតែកដើរតែក្នុងដុបម៉ែនាំដើរទៅណេះទៅណោះទូល....មួយគេដាក់គេលើក!

ក៖​ ចា៎ព្រោះមុខគាត់មានប្រជាប្រិយ៍អ្នកណាគេក៏ស្រលាញ់អញ្ចឹងអ្ហា៎....!

ខ​៖​ និងឯង....!

ក៖​ អញ្ចឹងដូចជាសព្វថ្ងៃនិងតើបងប្អូនរបស់អ៊ុំគាត់រស់នៅក្បែរៗនេះណោះអ៊ុំណោះ?

ខ៖​ ជិតនេះដែរ....!

ក៖​ អញ្ចឹងតើពួកគាត់មានជីវភាពធូរធារហើយ...! ?

ខ៖​ និងឯង....ធម្មតា!

ក៖​ គាត់អាចមាន.......

ខ៖​ ម៉ាក្រជាងគេនេះ.....បងដែរគត់ជើង!

ក៖​ គាត់គត់ដោយសារអីគេដែរអ៊ុំ?

ខ៖​ ចា៎សត្រូវមីនណាស់....!

ក៖​ ហេតុអីបានទៅត្រូវមីនអញ្ចឹងតើអ៊ុំអាចប្រាប់?

ខ៖​ ទៅកាប់អូសទៅក៏...ម៉ោវិញដឹកគោអោយទឹកនោះក៏ត្រូវទៅ!

ក៖​ ចា៎ទៅគាត់ដាច់ជើងត្រឹមណាដែរ?

ខ៖​ ត្រឹមនេសអូន....!

ក៖​ ក្រោមជង្គុងបន្តិចណោះអ៊ុំណោះ?

ខ៖​ ចា៎.....!

ក៖​ ចុះគាត់ដើរបានទេ?

ខ៖​ បាន....! គាត់ដាក់ជើងទៅធ្វើកន្លែងអង្គការ......។

ក​ ដាក់ជើងសប្បនិមិត.....អញ្ចឹងគាត់ធ្វើការងារអីដែរសព្វថ្ងៃ?

ខ៖​ មានធ្វើអុយទេមើលក្របីចិញ្ចឹមក្របី....។

ក៖​ អ៎....ចា៎...គ្នាអត់ស្រែធ្វើមិនកើតនិងគេធ្វើអុយមិនកើតគ្នាធ្វើទិញតែអង្ករស៊ី....។

ក៖​ ចឋ៎..ពាលខ្លះមានបុណ្យទានអអញ្ចឹងតើអ៊ុំបានជួបជុំបងប្អូន...ហូបអីជុំគ្នាទេអ៊ុំ?

ខ៖​ មានអុយ...មាន!

ក៖​ ទោវត្តទៅវ៉ាជុំគ្នាអញ្ចឹងអឺណាស់?

ខ៖​ ទៅៗជុំបងជុំប្អូន.....!

ក៖​ ចា៎....ធ្វើមិចម្តាយឪពុកយើងគាត់ទៅអស់ហើយ! អញ្ចឹងសល់តែបងប្អូនទេមែនទេអ៊ុំ?

ខ៖​ ចា៎....!

ក៖​ អញ្ចឹងពេលខ្លអ៊ុំមាននឹកម្តាយរបស់អ៊ុំទេ..នឹកម្តាយឪពុកអីដែរ្លាប់អីអញ្ចឹងអ្ហាស?

ខ៖​ នឹក....និយាយមិននឹកយ៉ាងមិច!

ក៖​ នឹកណោះអ៊ុំណោះពិសេសពេលអ៊ុំនាគចិញ្ចឹមកូនតទៀតអ្ហាសៅមានអារម្មណ៍ថាដូចធ្វើតាមម្តាយព្រោះម្តាយអ៊ុំធ្លាប់ធ្វើអញ្ចឹងដែរ!

ខ៖​ ពេល....ពេលបានជីវភាពគ្រប់គ្រាន់...នឹកឃើញដល់ម៉ែឪ!

ក៖​ ចា៎....តែអត់អីដូចថាពេលបុណ្យទានអីអ៊ុំធ្វើតាមដែរថាប្រពៃណីរបស់អ៊ុំណោះអ៊ុំណោះ? ចា៎!

ខ៖​ គាត់មិនបាន....អង្កាលនៅមានគាត់យើងអត់ដល់ពេលយើងមានបាត់គ្មានបានថែរក្សាម៉ែឪ....។

ក៖​ ចា៎....គាត់ទៅអស់បាត់ទៅហើយ! ស្តាយមែនទែន!

ខ៖​ តែយើមិនមែនមានហើយអត់ធ្វើអ្ហេមែនអ្ហេះអ៊ុំដោយសារតែយើងអត់ពេលយើងអត់អឺណា៎អ៊ុំអញ្ចឹងស្ថានកាលវាជំរុញអោយបែបនិង!

ខ៖​ ធ្វើក៏មិនបានដូចយើងនៅរស់....!

ក៖​ ចា៎...ល្អមែនទែនអ៊ុំយល់ចំណុចនិង....អញ្ចឹងដូចជា! អញ្ចឹងតើម្តាយរបស់អ៊ុំគាត់ឈ្មោះអីគេដែរអ៊ុំ?

ខ៖​ ឈ្មោះ​ បិទ....!

ក៖​ បិទ....?

ខ៖​ ចា៎....បិទ!

ក៖​ អ.....ចាំត្រកូលគាត់ទេ......!

ខ៖​ ទេព....!

ក៖​ អញ្ចឹងគាត់ឈ្មោះ​ទេព​ បិទ!

ខ៖​ ចា៎...!

ក៖​ អ៎...ចា៎ចុះគាត់ស្លាប់នៅអាយុប៉ុន្មានដែរអ៊ុំដឹងទេ?

ខ៖​ គាត់ស្លាប់និងអាយុគាត់ហុក​សិបប្រមួយ....!

ក៖​ អ៎....ដោយសារជំងឺណោះអ៊ុំណោះ?

ខ៖​ គាត់ឈឺពីរបីដងហើយ.....តែមើលជាទៅក៏ជាទៅក៏ឈឺទៀត!

ក៖​ ជំងឺនិងជាជម្ងឺអីដែរអ៊ុំ?

ខ៖​ គាត់វង្វេង....! គឺដូចថាគាត់ទៅសានៈធម៌ពីរបីដងទៅក៏មានអ្នកវល់វិកជាមួយគាត់ទៅក៏វង្វេងគេហៅថាលប់ព្រះរីព្រះធម៌....។

ក៖​ អញ្ចឹងអ្ហោះ?

ខ៖​ មើលមិនជា....!

ក៖​ មានអញ្ចឹងដែរអ្ហោះអ៊ុំ?

ខ៖​ មានតាស......តែយើងទៅសាន:ហើយកូនចៅទៅវល់វិកទវល់វិកកន្លែងគាត់គឺដឹងតែយ៉ាប់គេមិនអោយយើងទៅរញ៉េរញ៉ៃគាត់ទេ.......!

ក៖​ ចា៎...អ៊ុំ! ឪពុករបស់អ៊ុំមានឈ្មោះអីដែរអ៊ុំ?

ខ៖​ គី....!

ក៖​ អញ្ចឹងឪពុករបស់អ៊ុំឈ្មោះ...គី​ អ្ហោះ?

ខ៖​ គី....!

ក៖​ គី....ចា៎អញ្ចឹងគាត់ចែកឋានតាំងពីអាយុប៉ុន្មានអ៊ុំចាំទេ...?

ខ៖​ ឪពុកខ្ញុំតាំងពីជំនាន់អាពតនោះឯង....!

ក៖​ អ៎ច៎អញ្ចឹងគាត់មុននិងចូលអាពតគាត់មានមុខរបរអីដែរ....? អ្នកធ្វើស្រែចំការអ្ហោះអ៊ុំណោះ?

ខ៖​ ធ្វើជាងផ្ទះជាងអុយ....ជាងមេការជាងខាង....។

ក៖​ តែម្តាយរបស់អ៊ុំជាមេផ្ទះគាត់នៅផ្ទះ?

ខ៖​ ចា៎.....!

ក៖​ អ៎ចា៎.....ចុះអ៊ុំមានចាំអំពីចរិតលក្ខណៈរបស់គាត់ទេថាគាត់ជាមនុស្សកាចឬក៏ស្លូតដែរអ៊ុំ.....?

ខ៖​ ឪខ្ញុំស្លូតណា៎មិនដែរវ៉ៃកូនទេ.....គាត់ស្លូត!

ក៖​ អូ.....ចុះម្តាយអ៊ុំវិញមានចរិតបែបណាដែរ?

ខ៖​ ម៉ែកាចដែរតែក៏មិនដែរវ៉ៃកូនដែរបើវ៉ៃវាទាល់តែយើងខុសណាស់អ្ហោះ?

ក៖​ ចា៎.....!

ខ៖​ បើល្មមៗគាត់មិនវ៉ៃទេ......!

ក៖​ ចា៎.....ចុះយាយតាខាងម្តាយវិញតើអ៊ុំចាំទេ? ទាក់ទាងទៅនិងឪពុក​ម្តាយរបស់ម្តាយអ៊ុំទៀតអ៊ុំស្គាល់ឈ្មោះគាត់ទេ..?

ខ៖​ អូ....ភ្លេចអស់ទៅហើយ.....!

ក៖​ ភ្លេចឈ្មោះហើយ......ណោះអ៊ុំណោះ......។

ខ៖​ តាទេព្យយាយទេព្យស្អីទេ....យាយណាយាយណាទេ......។

ក៖​ ភ្លេចឈ្មោះអស់ហើយ......អញ្ចឹងឈ្មោះយាយតាខាងឪពុកក៏អត់ចាំដែរអ្ហោះអ៊ុំយាយតាខាងឪពុកមានចាំទេមានឈ្មោះអីខ្លះទៅ?

ខ៖​ ឈ្មោះអុយទេខាងឪអ្ហោះ......។

ក៖​ ភ្លេចបាតហើយអ៊ុំ....យរពេក!

ខ៖​ ប្អូនខ្ញុំគេចាំតាស....!

ក៖​ តែអ៊ុំដូចថាមមារញឹកខ្លាំងពេកទៅភ្លេចអឺណោះអ៊ុំ.......។

ខ៖​ អ៊ុំមិនចាំនិងគេទេ....ថ្ងៃនោះគ្រាន់តែគេប្រាប់ថាអោយធ្វើចុងភៅទាល់តែតេម៉ោណ៎...បានចាំ! ខំក៏អត់និងមិនដែរដឹងចាំទេ...!

ក៖​ អញ្ចឹង៊ុំអត់មានសាច់ញ្ញាតិណានៅក្រៅប្រទេសទេ?

ខ៖​ អត់ទេ..!

ក៖​ ចា៎.....ចុះស្វាមីរបស់អ៊ុំឈ្មោះអីដែរអ៊ុំ?

ខ៖​ នេះម៉ោហើយ.....!

ក៖​ គាត់ឈ្មោះអីគេដែរ?

ខ៖​ រីន......!

ក៖​ គាត់មានឈ្មោះថា​ រីន......! តែគាត់អត់អីទេណោះអ៊ុំណោះគាត់ស្លូតឬកាចដែរ?

ខ៖​ គួរសមដែរ......!

ក៖​ គួរសមណោះអ៊ុំណោះ?

ខ៖​ និងហើយ......!

ក៖​ ជំរាបសួរ! គាត់មានមុខរបរអីគេដែរ?

ខ៖​ ធ្វើស្រែនេះឯងនិងរកអីតិចតួច......!

ក៖​ អ៎ចា៎ហើយធ្វើស្រែបង្វះស្រែយកស្រូវគេអ្ហោះអ៊ុំណោះ?

ខ៖​ ចា៎......!

ក៖​ អញ្ចឹងអ៊ុំអត់មានដីខ្លួនឯងទេ?

ខ៖​ អត់ទេជួល......!

ក៖​ តែធ្វើស្រែអោយគេទៅគេអោយស្រូវមកវិញខ្លះ?

ខ៖​ ចា៎...នោះឯង!ជួលគេ មួយហិចតាមួយរយដុល្លា?

ក៖​ គេជួលអ៊ុំអ្ហោះ?

ខ៖​ ចា៎....ក្នុងមួយឆ្នាំ!

ក៖​ ក្នុងមួយឆ្នាំធ្វើឬក្នុងមួយខែដែរ?

ខ៖​ មួយឆ្នាំ......!

ក៖​ មួយឆ្នាំមួយរយដុល្អ៊ុំលា?

ខ៖​ យើងជួលគេណាស់មួយឆ្នាំមួយរយ......!

យើងយកស្រូវម៉ោលក់បានរាប់ពាន់ប៉ុន្មានយ៉ាងតិចក៏មួយពាន់....។

ក៖​ អ៎...ចា៎អញ្ចឹងមានន័យថាអ៊ុំមានដីហើយ?

ខ៖​ ចា៎.....និងហើយ!

ក៖​ តែអ៊ុំជួលគេធ្វើ...?

ខ៖​ ទេ...ក៏មានដីទេយើងជួលពីរគេម៉ោ!

ក៖​ អ៊ុំជួលដីគេធ្វើ...

ខ៖​ និងឯង....!

ក៖​ អ៎....យល់ហើយចា៎...ទម្រាំតែយល់! (សើច)

ខ៖​ យើងឯណាទៅមាននោះ...យើងជួលពីគេមកធ្វើយកតែស្រូវនិងណា...!

ក៖​ ចា៎.....អញ្ចឹងអ៊ុំជួបស្វាមីរបស់អ៊ុំនៅស្រុកកំណើតនេះអ្ហោះអ៊ុំស្រុកទីនេះតែម្តងអ្ហោះ?

ខ៖​ អត់ទេជួបនៅបារ៉ាយគោកពោធិ៍.....!

ក៖​ អ៊ុំទៅធ្វើអីនៅទីនោះដែរ?

ខ៖​ ទេគេធ្វើទេហ៊ាននេះតើ...!

ក៖​ អ៊ូ....ស្វាមីរបស់អ៊ុំគាត់ធ្វើទាហ៊ាន! អញ្ចឹងអ៊ុំទៅជួបាត់ពេលគាត់ធ្វើទាហ៊ានអ្ហោះ?

ខ៖​ ទេ...! ក៏បានទៅជួបតេសគេទៅឈរជើងទៅក៏ម៉ោវិញឃើញក៏....

ក៖​ អីយ៉ា...អ៊ុំនេះជានិស័យច្បាស់ក្រឡែតម៉ងអ្ហាសអ៊ុំ! នៅលើផែនដីយើងនេះមានមនុស្សច្រើនអឺណា៎អ៊ុំមិចក៏បានជួបអ៊ុំម៉ោរៀបអាពាហ៍ពិពាហ៍អីអញ្ចឹងទៅ....! ចុះអ៊ុំស្រីអ៊ុំរៀនបានត្រឹមកម្រិតណា៎ដែរអ៊ុំ?

ខ៖​ អ្ហឺ....ថ្នាក់ទីពីភ្លេចអស់ទៅទៀតបាត់ទៅហើយ!

ក៖​ ពេលនិងរៀនអំពី.....ក​ ខ​ ណេះអ៊ុំណេះ?

ខ៖​ ចា៎....!

ក៖​ អញ្ចឹងតើអ៊ុំអាចសរសេរឬក៏អានអក្សរខ្មែរបានទេ?

ខ៖​ អូ....មិនបាច់និយាយទេសព្វថ្ងៃ....ចប់!

ក៖​ ភ្លេចហើយណោះអ៊ុំណោះ? ចា៎......!

ខ៖​ ខ្ញុំរៀនដូចភ្នែកបន្ទោអញ្ចេះណេះ!

ក៖​ ចុះកាលអ៊ុំរៀនអ៊ុំរៀនសាលាណាដែរអ៊ុំ?

ខ៖​ រៀននៅសាលាច្រៀវអក្ខរកម្មផងអីផងេញតែវាល.....ខ្ញុំវាមិនចេះ។

ក៖​ (សើច)ពេញតែវាល.....ណេះអ៊ុំណេះ? អញ្ចឹងជីវិតរបស់អ៊ុំមានការផ្លាស់ប្តូរហើយមែនទេអ៊ុំ? ដោយសារពីទូចដែរអ៊ុំរស់នៅជាមួយឪពុកម្តាយឆ្លងកាត់តាំងពីរឿងអាពតនោះផងវេទនាណាស់ណេះអ៊ុំណេះ?

ខ៖​ ចា៎.....មិនដែរបានរៀនទេ!

ក៖​ តែឥលូវអ៊ុំធូរស្រាលជាងមុខណេះអ៊ុំណេះ?

ខ៖​ ធូរ.....!

ក៖​ អ៎.....ចា៎.....! ចុះអ៊ុំមានកូនប៉ុន្មាននាក់ដែរ?

ខ៖​ ប្រមួយ....

ក៖​ ប្រាំមួយនាក់...! ស្រីប៉ុន្មានប្រុសប៉ុន្មានដែរអ៊ុំ?

ខ៖​ ប្រុសពីរស្រីបួន....!

ក៖​ ប្រុសពីរស្រីបួន.....! តើអ៊ុំអាចរៀបរាប់ឈ្មោះរបស់ពួកគាត់តាំងពីកូនច្បងរហូតដល់កូនពៅបានទេ...?

ខ៖​ ឈ្មោះ​ រ័ត្ន.....!

ក៖​ កូនច្បងឈ្ម​ រ័ត្ន.....?

ខ៖​ និងអ្ហើយ....!

ក៖​ ចុះកូនបន្ទាប់ៗទៀត?

ខ៖​ ឈ្មោះ​ ដា.....!

ក៖​ អ៎.....ឈ្មោះ​ ដា......ចា៎!

ខ៖​ ទីបីឈ្មោះ​ លីស.....!

ក៖​ ចា៎....ចុះទីបួន......?

ខ៖​ ទីបួន....ឈ្មោះ​ គង្គារ!

ក៖​ គង្គារ....ចា៎.....!

ខ​ ទីប្រាំ......ឈ្មោះសារ៉ាត់!

ក៖​ អ៎......ចា៎អ៊ុំ!

គ៖​ ទីប្រាំមួយ​ ឈ្មោះ​សាគន្ធ....!

ខ៖​ នោះឯងទីប្រាំមួយឈ្មោះ​ សាគន្ធ!

ក៖​ ចា៎! អញ្ចឹងពួកគាត់សុទ្ធតែមានគ្រួសាររៀងៗខ្លួនឬក៏នៅពៅគេឬក៏...! ?

ខ៖​ នៅពីរ......នៅលីវពីរផុតពីនោះគេបានអស់ហើយ...!

ក៖​ អ៎......អ្នកដែរនៅនិងគាត់មានមុខរបររៀងៗខ្លួនគាត់ឬក៏គាត់រៀនសូត្រដែរអ៊ុំ?

គ៖​ រៀនមួយអត់មួយ.......!

ខ៖​ រៀនមួយអត់មួយ.....!

ក៖​ ចា៎.....អញ្ចឹងពួកគាត់សុទ្ធតែមានគ្រួសាររៀងៗខ្លួនហើយមុខរបររៀងៗខ្លួនទៀត...!

ខ​ នោះឯង......!

ក៖​ អញ្ចឹងអ្នកដែរនៅក្នុងបន្ទុកអ៊ុំសព្វថ្ងៃមានតែមួយទេណោះអ៊ុំណោះ?

ខ៖​ ពីរ......!

ក៖​ នៅមានតែពីរនាក់ទេ.....! អត់មានគ្រួសារទាំងពីរនិង! តែអុំអាចនៅតែបន្តមានជីវភាពដើម្បីចិញ្ចឹមបីបាច់គាត់បានអត់អីទេ!

ខ៖​ ចា៎....!

ក៖​ ចុះមុខម្ហូបវិញតើអ៊ុំចូលចិត្តមុខម្ហូបអីដែរ? មុខម្ហូបដែរអ៊ុំចូលចិត្តអ្ហាសឈ្មោះថាអីដែរ...!

ខ៖​ (សើច).....!

គ៖​ ម៉ាក់ឯងប្រាប់គាត់ទៅថាម៉ាក់ចូលចិត្តសម្លរកកូរ!

ខ៖​ សម្លរប្រហើរ​

សម្លរកកូរ...(សើច)!

ក៖​ ណ៎ក....បងគាត់ដឹងអ្ហក...គាត់ដឹងថាអ៊ុំចូលចិត្តសម្លរកកូរ

គ៖​ ប្រហើរហើយនិងកកូរ....!

ខ៖​ ប្រហើរហើយនិងកកូរ..អញ្ចឹងឆាអីអត់សូវទេ...!

គ៖​ ឆាយូរៗម្តង...!

ក៖​ ចូលចិត្តទឹកៗជាង...!

ខ៖​ យើងអ្នកស្រែត្រូវចូលចិត្តសម្លរចូលចិត្តទឹកៗ!

ក៖​ ចុះចម្រៀងអ៊ុំចូលចិត្តស្តាប់ទេ?

ខ៖​ អូ....ចេះមើលតទូរទស្សន៍....

ក៖​ ចូលចិត្តតែមើលទូរទស្សន៍ទេណោះអ៊ុំណោះ? ចុះអ៊ុំធ្លាប់ដូចថាចូលចិត្តច្រៀងខារ៉ាអូខេអីធ្លាប់ទេ?

គ៖​ គាត់អត់ចេះច្រៀងទេចេះតែស្តាប់!

ក៖​ អ៎....ចេះតែស្តាប់អ្ហេសណោះអ៊ុំណោះ?

ខ៖​ ចេះតែស្តាប់ទេខ្ញុំ!

ក៖​ អឺ....ចា៎....សម្លេងរបស់អ៊ុំបើច្រៀងមួយបទមិនដឹងពីរោះយ៉ាងណាទេ...

ខ៖​ ពិរោះខ្មោចយ៎...អីខ្ញុំគ្រុនផ្តាស់សាយសម្លេងឡើងងុលៗ!

ក៖​ ចា៎...ចុះដូចជាក្នុងគ្រួសាររបស់អ៊ុំមានអ្នកណាចេះលេងឧបករណ៍ភ្លេងខ្មែរទេអ៊ុំ?

ខ៖​ អត់...!

ក៖​ អត់មានអ្នកណាចេះខាងសិល្ប:ទេណោះអ៊ុំ?

ខ៖​ ចេះមីពៅគេនោះវាទៅរបាំ....

ក៖​ អូ....គាត់ចេះរាំរបាំ!

គ៖ បានកូនច្បងមួយដែរ....តែឈប់ហើយ!

ក៖​ កូនច្បងនោះធ្លាប់ធ្វើអីគេដែរបង?

ខ៖​ រាំ....!

គ៖​ រាំរបាំ...!

ក៖​ អ៎...រាំរបាំរហូតតមកកូនពៅមួយទៀតរាំរបាំដែរ!

ខ៖​ គេចំណូលខាងណា៎ក៏ទៅៗ!

ក៖​ ចា៎...! មានអ្នកណាចិត្តបានដូចម្តាយនេះទៀតទេ.....ចុះដូចជាតើអ៊ុំស្រីមានជំនាញីដែរតពីឪពុកម្តាយម៉ោអ្ហាស?

ខ៖​ មិនដឹងជំនាញអី......!

ក៖​ ដូចថាអ៊ុំធ្លាប់ធ្វើ​ កន្ទេល​ ផ្តៅ​ ធ្វើអន្រឹងអីអញ្ចឹងអ្ហាស? ង

ខ៖​ ក៏ដែរចេះទេទិញតែគេ...​​..!

ក៖​ ទិញតែគេទេណោះអ៊ុំណោះ? (សើច)ចេះទិញគេមែនទេអ៊ុំ?

ខ៖​ ចេះតែទិញគេអត់ចេះត្បាញចេះអីទេ!

ក៖​ ចា៎...អញ្ចឹងក្រៅពីមុខរបរធ្វើស្រែចំការអ៊ុំមានធ្លាប់ដើរលក់ដូរអីដែរថាមានទុក្ខលំបាកអីទៀតទេ?

ខ៖​ អត់ទេធ្លាប់ចេះតែ......ដាំបន្លែខ្លួនឯងលក់ប៉ិនណេះឯង!

ក៖​ អ៎.....ចា៎.....ដូចថាអ៊ុំធ្លាប់លក់បន្លែលក់អីញ្ចឹងទៅ!

ខ៖​ ចេះដាំតែបន្លែ.....!

ក៖​ អញ្ចឹងតើអ៊ុំស្រីដូចថាអាចមានពាក្យពេចន៍អីផ្តែផ្តាំទៅកូនចៅជំនាន់ក្រោយដែរទេដូចថា.....

ខ៖​ មិនដឹងជានិយាយអី.....!

ក៖​ (សើច)អូចា៎.....អ៊ុំអៀនអ្ហាស!ពួកគាត់ដែរកំពុងតែរៀនសូត្រអញ្ចឹងអ្ហាសពួកគាត់ត្រូវការនិងចង់បានពាក្យទូរន្មានពីអ៊ុំស្រីអញ្ចឹងទៅ.....!

ក៖​ ចា៎....ញ្ចឹងតើអ៊ុំអាចចែកចាយបានទេ......?

ខ៖​ មានអុយ.......(សើច)! វាយ៉ាប់មិនសូវចេះនិយាយ!

ក៖​ ចា៎.....អ៊ុំអាចចែកចាយទាក់ទងនិងការសិក្សារបស់ពួកគាត់អញ្ចឹងអឺណា៎អ៊ុំ?

ខ៖​ អោយតែកនខំរៀនសូត្រនោះ

ឯង......!

ក៖​ ពេលដែរគាត់ខំរៀនសូត្រ.......

ខ៖​ ម៉ែនេះល្ងង់ហើយកុំល្ងង់ដូចម៉ែ......!

ក៖​ អ៎....ចា៎អញ្ចឹងសព្វថ្ងៃនិងអ៊ុំស្រីនៅតែលើកទឹកចិត្តអោយពួកគាត់ទៅរៀនអ្ហាសមែនទេអ៊ុំ?

ខ៖​ អោយទៅរៀននោះឯង........!

ក៖​ ព្រោះអ៊ុំដឹងថាការសិក្សាវាសំខាន់........

ខ៖​ ចា៎....អោយតែចេះទៅយើងមានការងារធ្វើ.......

ក៖​ ចា.....!

ខ៖​ ម៉ែនេះបានចុកអ្ហើយ......!

ក៖​ (សើច)អរគុណច្រើនអ៊ុំក្នុងឱកាសដែរអ៊ុំបានផ្តល់ពេលេវលាមួយដែរក្មួយអាចសំភាសន៍អ៊ុំទាក់ទងទៅនិងជីវប្រវត្តិរបស់អ៊ុំផងដែរហើយពួកយើងសុំការអនុញ្ញាតពីអ៊ុំដើម្បីដាក់សម្លេងរបស់អ៊ុំនិងចូលទៅក្នុងគេហទំព័ររបស់ពួកយើងដើម្បីអោយកូនចជំនាន់ក្រោយគេបានស្តាប់លឺណោះអ៊ុំណោះ?

ខ៖​ ចា៎....!

ក៖​ ក៏ដូចជារូបថតរបស់អ៊ុំផងដែរដើម្បីអោយក្មេងជំនាន់ក្រោយគេបានស្គាល់និងបានយល់អំពីខ្សែជីវិតរបស់អ៊ុំអឺណាស់អ៊ុំ? អញ្ចឹងតើអ៊ុំយល់ព្រមដើម្បីយើងអាចដាក់ចូលបានទេ....?

ខ៖​ (សើច).....!

ក៖​ បានទេអ៊ុំ.....?

ខ៖​ ចា៎......បាន!

ក៖​ អូ.......អរគុណច្រើនហើយពួកយើមានតែប៉ិននិងសូមជំរាបលាអ៊ុំស្រី!

ខ៖​ ចា៎.....សុខសប្បាយ....!